Paul Maibaum

Paul Maibaum (sündinud 1940) on eesti maadleja ja endine Eesti NSV poliitik.

Ta lõpetas Vaeküla Põllumajanduse Mehhaniseerimise Tehnikumi. 1959. aastast töötas lukksepana Tapa Remondi- ja Tehnikajaamas. Aastatel 1959–1962 teenis Nõukogude armees. 1962. aastast töötas autojuhina autotranspordikoondises Kohtla-Järve Autoveod.Eesti NSV Ülemnõukogu IX koosseis: biograafiline lühiteatmik. Tallinn: Eesti Raamat, 1976

1971. aastal tuli ta Eesti meistriks Kreeka-Rooma maadluses kaalukategoorias kuni 62 kg. 1977. aastal tuli ta Eesti meistriks vabamaadluses kaalukategoorias kuni 68 kg. Lisaks võitis ta aastatel 1966–1977 Eesti meistrivõistlustel maadluses neli hõbe- ja kuus pronksmedalit.Sporditulemused. Paul Maibaum

Aastatel 1975–1980 oli ta Eesti NSV Ülemnõukogu IX koosseisu liige.

Viited

Välislingid
Rahvusarhiivi fotoinfosüsteem FOTIS. Maibaum, Paul – Eesti NSV Ülemnõukogu saadikukandidaat (1975)

Kategooria:Eesti maadlejad
Kategooria:Eesti NSV IX Ülemnõukogu liikmed
Kategooria:Sündinud 1940